CELEX: 62013FN0007
Language: hu
Date: 2013-01-22 00:00:00
Title: F-7/13. sz. ügy: 2013. január 22-én benyújtott kereset — ZZ kontra Bizottság

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/47
            
         2013. január 22-én benyújtott kereset — ZZ kontra Bizottság
   (F-7/13. sz. ügy)
   2013/C 114/71
   Az eljárás nyelve: francia
   
      Felek
   
   
      Felperes: ZZ (képviselő: E. Boigelot ügyvéd)
   
      Alperes: Európai Bizottság
   
      A jogvita tárgya és leírása
   
   A Bizottság antananarivói (Madagaszkár) képviseletére beosztott felperes azon kérelmére válaszként hozott határozat elleni panaszt elutasító határozat megsemmisítése, hogy nyújtsanak számára kártalanítást az említett városban való letelepedésekor felmerült nehézségekért.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az Humánerőforrásügyi és Biztonsági Főigazgatóság egységvezetője által hozott határozatot, amelynek tárgya „a személyzeti szabályzat 90. cikkének (1) bekezdése szerinti azon 0/867/11. sz. kérelem, hogy nyújtsanak Önnek kártalanítást az Antananarivóban való letelepedésekor felmerült nehézségekért”, amely határozat e kérelmet elutasította azzal az indokkal, hogy „az ilyen nem vagyoni és lelki kár megtérítésének feltételei” nem teljesülnek, mivel a körülményekből kitűnik, hogy „a képviselet mindent megtett a felmerült problémák megoldása érdekében, így kiegészítő munkálatokat végeztetett az eredeti lakásban, és e munkálatok idejére felajánlott Önnek alternatív szálláslehetőségeket”;
            
         
               —
            
            
               a Közszolgálati Törvényszék semmisítse meg a felperes panaszára adott választ, amely szerint a kinevezésre jogosult hatóság elutasítja a panaszt azzal az indokkal, hogy i. „a jelen ügyben nem tudható be az adminisztrációnak semmilyen közszolgálati kötelességszegés, még kevésbé jogellenesség”, ii. a felperes „az állítólagos nem vagyoni, illetve lelki kárra vonatkozóan semmilyen bizonyítékkezdeménnyel nem szolgált”, és iii. „a vitatott határozat hosszasan foglalkozott az adminisztrációnak a panaszossal szembeni jóindulatára vonatkozó bizonyítékokkal”, és hogy „az állandó ítélkezési gyakorlat szerint az indokolási kötelezettség esetleges megsértése orvosolható a panaszra való válaszadás szakaszában adott megfelelő indokolással”, és a jelen ügyben erre sor került;
            
         
               —
            
            
               a Közszolgálati Törvényszék kötelezze a Bizottságot arra, hogy a felperest ért nem vagyoni és lelki kár megtérítése címén fizessen ideiglenesen 30 000 euróra becsült összeget, fenntartva a jogot annak az eljárás során történő felemelésére vagy leszállítására;
            
         
               —
            
            
               a Közszolgálati Törvényszék a Bizottságot kötelezze a költségek viselésére.